นายกฯ ยกเลิก ขอวีซ่าฟรี ฮ่องกง-อิตาลี-เกาหลีใต้ จนกว่าโควิด-19 คลี่คลาย
นายกฯ สั่งยกเลิก ขอวีซ่าฟรี 3 ประเทศ ฮ่องกง-อิตาลี-เกาหลีใต้ แล้ว และยกเลิก Visa on Arrival (VOA) 18 ประเทศ จนกว่าไวรัส โควิด-19 คลี่คลาย ลั่น ยังไม่ยกระดับ 3 เหตุยังควบคุมได้วันที่ 11 มี.ค. ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและรมว.กลาโหม เรียกประชุมด่วน ศูนย์บริหารสถานการณ์การแพร่ระบาดโควิด-19 ที่ทำเนียบรัฐบาล หลังสถานการณ์แพร่ระบาดโรคโควิด-19 เริ่มแพร่ระบาด ขยายวงกว้างขึ้นในไทย ทั้งนี้ พล.อ.ประยุทธ์ ระบุว่า นักท่องเที่ยวต่างชาติที่เดินทางมาอยู่ในไทยก่อนหน้านี้นั้น ให้กักตัวในโรงแรมที่รัฐบาลประสานไว้ แต่ยืนยัน ยังไม่ยกระดับสถานการณ์โควิด-19 เป็นระดับ 3 เพราะยังสามารถควบคุมได้อย่างไรก็ตามรัฐบาล ตัดสินใจ สั่งยกเลิกการขอวีซ่าฟรี 3 ประเทศ คือ ฮ่องกง-อิตาลี-เกาหลีใต้แล้ว และยังยกเลิก Visa on Arrival (VOA) จาก 18 ประเทศ จนกว่าสถานการณ์ไวรัสโควิด 19 จะคลี่คลายทั้งนี้รายชื่อ 18 ประเทศ ที่ถูกยกเลิก Visa on Arrival (VOA) ได้แก่1.บัลแกเรีย2.ภูฏาน3.จีน4.ไซปรัส5.เอธิโอเปีย6.หมู่เกาะฟิจิ7.จอร์เจีย8.อินเดีย9.คาซัคสถาน10.มอลตา11.เม็กซิโก12.นาอูรู13.ปาปัวนิวกินี14.โรมาเนีย15.รัสเซีย16.ซาอุดีอาระเบีย17. อุซเบกิสถาน18.วานูอูตูและไต้หวัน(เขตเศรษฐกิจ)อย่างไรก็ตาม พล.อ.ประยุทธ์ ยังได้แถลงข่าว โดยระบุว่า ได้สั่งยกเลิกศูนย์กักกันเพื่อควบคุมการแพร่ระบาดของเชื้อไวรัสโควิด-19 ที่อยู่ภายใต้การดูแลของรัฐทั่วประเทศ โดยจะส่งตัวประชาชนกลับภูมิลำเนาเดิมและให้เจ้าหน้าที่ท้องถิ่นเป็นผู้ดูแล หากฝ่าฝืนจะมีบทลงโทษตามมาตรการที่กำหนดด้าน พล.อ.อนุพงษ์ เผ่าจินดา รมว.มหาดไทย กล่าวว่า ตามที่กระทรวงสาธารณสุข (สธ.) ได้ชี้แจงปัญหาว่า การให้กักตัวรวมกันอาจยิ่งทำให้การแพร่กระจายของเชื้อเป็นไปได้ง่ายขึ้น เหมือนกับที่เกิดบนเรือไดมอนด์ ปริ๊นเซส แนวทางที่ สธ. คิดว่าเหมาะสมที่สุดคือ ให้กักกันตัวที่ภูมิลำเนา ซึ่งมาตรการนี้เริ่มปฏิบัติตั้งแต่เวลา 12.00 น. ของวันที่ 10 มี.ค. 2563การกักกันตัวที่บ้านจะมีเจ้าหน้าที่ไปตรวจสุขภาพตลอดเวลา หากมีปัญหาทางสุขภาพจะนำตัวไปส่งที่โรงพยาบาลทันที และยังควบคุมไม่ให้คนที่อาศัยอยู่ในบ้านหลังเดียวกันออกนอกพื้นที่ด้วย เป็นการควบคุมให้อยู่ในวงจำกัดไม่ให้เกิดการแพร่กระจายของเชื้อไวรัสพล.อ.อนุพงษ์ กล่าวรมว.มหาดไทย กล่าวต่ออีกว่า สำหรับประชาชนที่เดินทางมาจากประเทศกลุ่มเสี่ยงระหว่างการกักกันตัวที่ศูนย์ควบคุมโรคทั่วประเทศ ตั้งแต่วันที่ 2 - 7 มีนาคม 2563 มีทั้งสิ้น 1882 คน ตอนนี้อยู่ระหว่างติดตามว่าพักอาศัยอยู่ที่ใดเพื่อส่งกลับภูมิลำเนา ส่วนผู้ที่เดินทางมาหลังวันที่ 7 มีนาคม 2563 อีก 98 คน จะให้ไปกักกันตัวที่ภูมิลำเนาของตัวเองเช่นเดียวกัน
นายกฯ สั่งยกเลิก ขอวีซ่าฟรี 3 ประเทศ คือ ฮ่องกง-อิตาลี-เกาหลีใต้แล้ว และยกเลิก Visa on Arrival (VOA) 18 ประเทศ จนกว่าไวรัสโควิด-19คลี่คลาย ลั่น ยังไม่ยกระดับ 3 เหตุยังควบคุมได้ 
โควิด-19,ไวรัสโคโรนา,ไวรัสโคโรน่า,ยกเลิกขอวีซ่าฟรี,ฮ่องกง-อิตาลี-เกาหลีใต้,ประยุทธ์ จันทร์โอชา,Visa on Arrival,ข่าวทั่วไป